fr hu hu hu hu hu hu hu hu hu hu et hu hu hu hu hu hu et hu hu hu fr hu hu hu hu de it et it af hu hu hu hu hu hu hu hu hu en hu hu hu hu hu hu hu hu en zh et hu hu zh et hu hu en fi hu en en ja et hu hu en en en vi af hu en en en en de pt hu hu hu en hu hu hu hu hu hu hu hu hu hu hu hu
Meriibré Heti (vagy I. Heti; ismert Hórusz-nevén, Meriibtauiként is) az ókori Egyiptom egyik uralkodója az első átmeneti kor idején. A IX. vagy a X. dinasztiához tartozott.
Réztál Meriibré Heti titulatúrájával. Louvre
A Wikimédia Commons tartalmaz Meriibré Heti témájú médiaállományokat.
Ébenfa pálca Meriibré Heti titulatúrájával
Több tudós – köztük Flinders Petrie,[1] Alan Gardiner,[2] William C. Hayes[3] és Nicolas Grimal[4] – szerint a IX. dinasztia alapítója volt, eredetileg Hut-Neni-Niszu (Hérakleopolisz Magna) kormányzója, aki elég hatalomra tett szert ahhoz, hogy az Óbirodalom utolsó uralkodócsaládja, a VI. dinasztia jogos örökösének tekintse magát. Úgy tűnik, vaskézzel uralkodott a környező nomoszok kormányzói fölött, valószínűleg ez az oka, hogy Manethónnál – Akhtoész néven – gonosz királyként szerepel, aki megőrült, majd felfalta egy krokodil.[3]
Mások, például Jürgen von Beckerath úgy tartják, a X. dinasztia végéhez tartozott, és nem sokkal Merikaré előtt uralkodott.[5] Az eltérő vélemények miatt nehéz pontosan datálni; amennyiben a IX. dinasztia alapítója volt, uralkodása i. e. 2160 körül kezdődött,[6] amennyiben a X. dinasztiához tartozott, úgy nagyjából száz évvel később.
Mivel neve nem szerepel a torinói királylistán – valószínűleg mert a papirusz ezen a részen hiányos –, csak pár leletről ismert: egy réztálról, talán parázstartóról, amely egy Abüdosz környéki sírból került elő (egy írnoki palettával, amelyen Merikaré király neve áll), és ma a Louvre-ban található; egy ébenfa pálcáról Meirből, amely ma a kairói Egyiptomi Múzeumban van (JE 42835), egy elefántcsontládika töredékéről Listből, és más, kisebb tárgyakról.[2][3] Ezeknek a leleteknek köszönhetően az ő titulatúrájából maradt fenn a legtöbb.
A fáraók titulatúrájának magyarázatát és történetét lásd az Ötelemű titulatúra szócikkben.
„A Két Föld szívének kedveltje”
„A Két Föld szívének kedveltje”
Felső‑  és Alsó‑Egyiptom királya
↑ Flinders Petrie, A History of Egypt from the Earliest Times to the XVIth Dynasty (1897), pp. 114–15.
↑ a b Alan Gardiner, Egypt of the Pharaohs. An introduction, Oxford University Press, 1961, p. 112.
↑ a b c William C. Hayes, in The Cambridge Ancient History, vol 1, part 2, 1971 (2008), Cambridge University Press, ISBN 0-521-07791-5, p. 464.
↑ Nicolas Grimal, A History of Ancient Egypt, Oxford, Blackwell Books, 1992, p. 140.
↑ Jürgen von Beckerath, Handbuch der Ägyptischen Königsnamen, 2nd edition, Mainz, 1999, p. 74.
↑ William C. Hayes, op. cit., p. 996.
Ez a szócikk részben vagy egészben a Meryibre Khety című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Meryibre Khety's page on Eglyphica.net
A lap eredeti címe: „https://hu.wikipedia.org/w/index.php?title=Meriibré_Heti&oldid=22204263”
Utoljára szerkesztve 2020. január 27., 10:04-kor
A lap utolsó módosítása: 2020. január 27., 10:04
A lap szövege CC BY-SA 3.0 alatt érhető el, ha nincs külön jelölve.